Rijeka, 23. veljače 2020.g.

**OBJAVA ZA MEDIJE**

**FESTIVAL SUSJEDSTVA MATULJI EPK *ZVONA SU SPONA* NASTAVLJEN *TRADICIONALNIM ZVONČARSKIM OPHODIMA* UZ POMOĆ MODERNE TEHNOLOGIJE**

***Zvona su spona* festival susjedstva Matulji Europske prijestolnice kulture,** koji inspiraciju crpi iz tradicijskih vrijednosti koje su utkane u svaku poru društvenog života ovog susjedstva, a u kojem sudjeluju dvadeset i dva mjesna odbora Općine Matulji, kulturne udruge Općine Matulji, 10 zvončarskih tradicijskih grupa s liste nematerijalne kulturne baštine svijeta i maškarane udruge s područja općine Matulji, **nastavljen je avanturom otkrivanja *Tradicijskih zvončarskih pusnih ophoda***.

Tako su **na Pusnu nedeju** svoj kraj obišli **Mučićevi zvončari, a posjetitelji su im se mogli pridružiti zahvaljujući modernim tehnologijama.** Naime, u **park ispred zgrade Općine Matulji** postavljen je **QR kod pomoću kojeg svi koji žele mogu krenuti u avanturu otkrivanja** ***Tradicijskih zvončarskih pusnih ophoda*, zajedno sa zvončarima. Tradicija potpomognuta multimedijalnim sadržajem omogućuje autentičan kulturni događaj kroz koji se može iskusiti gostoprimstvo domaćina i vidjeti zvončare u autentičnim okruženjima.** Podsjećamo, **mape pomoću kojih se dolazi do svih informacija o zvončarskim putovima, dostupne su i na internetskoj stranici Općine Matulji:** <http://matulji.hr/pocetna/zvoncarski-puti-qr-kod/>

Sve se nastavlja **u ponedjeljak** **od 9 do 18 sati** pohodom **Brežanskeh zvončari** po Bregeh i pohodu **Rukavačkeh zvončari** po Kućeloven komune, a **u utorak tj. na Pust,** **također od 9 do 18 sati,** pohodom **Rukavačkeh zvončari** po Rukavce, **Zvonejskeh zvončari** po Zalukah i Zvonejsken komune, pohodom **Munskeh zvončari** po Žejanah, Maleh i Veleh Munah te pohodom **Žejanskeh zvončari** na Male i Vele Mune i po Žejanah.

*Tradicijskim zvončarskim pusnim ophodima*, pridružili su se i europski susjedi susjedstva Matulji Europske prijestolnice kulture, profesori i studenti **Katedre alternativnog i lutkarskog teatra na DAMU – Akademiji izvedbenih umjetnosti u Pragu.**

Unaprijed zahvaljujem **na objavi.**

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42